Hugli

Hugli () – upė Indijoje, Vakarų Bengalijoje; Gangos upės atšaka (Gangos-Brahmaputros deltos dalis). Atsišakoja nuo Gango ties Barakos užtvanka, įrengtas kanalas, kuriuo Hugli papildoma Gango vandenimis. Teka pietų kryptimi, smarkiai meandruoja. Įteka į Bengalijos įlanką ties Haldija, sudaro iki 30 km pločio siekiančią estuariją.

Pagrindinis intakas – Damodaras (dešinysis).

Upės vandens lygis veikiamas jūros potvynių, susidaro priešsrovinė banga. Vyksta intensyvi laivyba. Prie Hugli įsikūręs Indijos didmiestis Kalkuta.

Kategorija:Indijos upės